
Narvas Kooli põik J1 asuva maa-ala osa 

tasuta kasutusse andmine (Korteriühistu Armsad Katused)

1. ASJAOLUD JA MENETLUSE KÄIK

KÜ-lt Armsad Katused, registrikood 80170288, laekus Narva Linnavalitsuse Arhitektuuri-ja Linnaplaneerimise Ametile taotlus, milles palutakse anda tasuta kasutusse Narvas Kooli põik J1 (katastritunnus 51101:001:0190, transpordimaa 100%) kinnistul asuva maa-ala osa üldpinnaga 25,0 m2 jäätmekonteineri paigaldamiseks. 
Jäätmekonteineri paigaldustööd teostatakse KÜ Armsad Katused poolt ja kulul. 
KÜ Armsad Katused kohustub tagama kasutusse taotletava maa-ala osa heakorra.  
KÜ Armsad Katused taotlust arutati Narva Linnavalitsuse linnavarakomisjoni koosolekul 14.12.2016. a (protokoll nr 15) ning otsustati:
1. Nõustuda KÜ Armsad Katused taotlusega ja soovitada anda KÜ-le Armsad Katused, registrikood 80170288, avalikku enampakkumist korraldamata määramata ajaks tasuta kasutusse Narvas Kooli põik J1 (katastritunnus 51101:001:0190, transpordimaa 100%) kinnistul asuva maa-ala osa üldpinnaga 25,0 m2 jäätmekonteineri paigaldamiseks.
2. Narva Linnavalitsuse Arhitektuuri- ja Linnaplaneerimise Ametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED
2.1. Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) § 5 lg 1 p 3 alapunkti b alusel otsustab kasutusse andmise määramata ajaks kohaliku omavalitsuse asutus tema bilansis oleva vara suhtes. 

2.2. Korra § 7 lg 2 ja § 7 lg 2 p 6 sätestatu alusel võib linnavara korteriühistule või korteriomanike ühisusele linna omandis olevad maa-alad, mis antakse kasutusse korteriühistule või korteriomanike ühisusele parkimisplatsi, jäätmekonteineri paigaldamiseks määramata ajaks tasuta kasutusse anda linnavalitsuse korraldusega. 
2.3. Korra § 46, § 46 lg 4 alusel avaliku enampakkumiseta või eelläbirääkimistega pakkumiseta võib anda kasutusse linnavara Korra § 7 lg 2 nimetatud subjektidele.
2.4. Korra § 47 sätestab, et linnavara enampakkumiseta kasutusse andmise otsustus võetakse vastu Korra § 5 (§ 5 lg 1 p 3; alapunkt b) alusel. 

2.5. Korra § 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Arhitektuuri- ja Linnaplaneerimise Amet, kes on Kooli põik J1 asuva maa-ala bilansiline valdaja.

3.  OTSUS

3.1. Anda KÜ-le Armsad Katused, registrikood 80258758, avalikku enampakkumist korraldamata määramata ajaks tasuta kasutusse Narvas Kooli põik J1 (katastritunnus 51101:001:0190, transpordimaa 100%) kinnistul asuva maa-ala osa üldpinnaga 25,0 m2 jäätmekonteineri paigaldamiseks 
3.2. Narva Linnavalitsuse Arhitektuuri- ja Linnaplaneerimise Ametil sõlmida KÜ-ga Armsad Katused punktis 3.1. nimetatud maa-ala osa tasuta kasutusleping.

4.  RAKENDUSSÄTTED

4.1. Narva Linnavalitsuse Arhitektuuri- ja Linnaplaneerimise Ametil teha korraldus teatavaks KÜ-le Armsad Katused. 

4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

Tarmo Tammiste 
  


        
Ants Liimets


 



Linnapea





Linnasekretär

